CELEX: 62015TN0556
Language: et
Date: 2015-09-25 00:00:00
Title: Kohtuasi T-556/15: 25. septembril 2015 esitatud hagi – Portugal versus komisjon

30.11.2015   
            
            
               ET
            
            
               Euroopa Liidu Teataja
            
            
               C 398/64
            
         25. septembril 2015 esitatud hagi – Portugal versus komisjon
   (Kohtuasi T-556/15)
   (2015/C 398/78)
   Kohtumenetluse keel: portugali
   
      Pooled
   
   
      Hageja: Portugali Vabariik (esindajad: L. Fernandes, M. Figueiredo, P. Estêvão ja J. Almeida)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni otsus C(2015) 4076, (1) mille kohaselt ei kuulu põhjenduse „puudused LPIS-süsteemis” alusel rahastamisele 13 7 3 89  156,95 euro suurune summa, mille Portugal deklareeris muu pindalapõhise otsetoetusena majandusaastatel 2010, 2011 ja 2012;
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjendamiseks esitab hageja järgmised väited.
   
               A –
            
            
               Seoses majandusaastatega 2009 ja 2010,
               
                           —
                        
                        
                           Rikutud on proportsionaalsuse põhimõtet ja ELL artiklit 5 seoses sellega, et kuna arvutused ja eeldused on täpselt samad nagu need, mille komisjon varasemates uurimistes heaks kiitis, siis komisjoni keeldumine kiita kohaste põhjendustega heaks Portugali ametivõimude esitatud arvutused koos kindlamääralise korrektuuri kohaldamisega, sõltumata sellest, et IACS tegevuskava rakendamisel tuvastati mitmeid parendusi, kujutab endast lojaalse koostöö põhimõtte selget rikkumist.
                        
                     
         
               B –
            
            
               Seoses majandusaastaga 2011
               
                           1.
                        
                        
                           Rikutud on lojaalse koostöö kohustust selles, et komisjon alahindas seoses puudujääkidega LPIS/GIS süsteemide toimimises aastal 2011 Portugali ametivõimude tehtud kogu tööd, eelkõige selliseid meetmeid nagu tegevuskava, mille kiitis heaks sertifitseerimisasutus ja mida rakendati konkreetselt seoses aastaga 2011 komisjoni nõusolekul ja teadmisel.
                        
                     
                           2.
                        
                        
                           Rikutud on võistlevuse põhimõtet, kuna määruse (EÜ) nr 885/06 (2) artikli 11 kohases teates on seoses aastaga 2011 öeldud, et uurimine puudutab eeskirjade eiramisi LPIS süsteemis, kuid otsuse aluseks on ebaseaduslik toetusõiguste konsolideerimine, mida aga teates artikli 11 nõuete kohaselt märgitud ei ole, ning seetõttu ei olnud Portugali ametivõimudel võimalik esitada selle kohta oma arvamust.
                        
                     
                           3.
                        
                        
                           Rikutud on määruse (EÜ) nr 885/06 artiklit 11, kuna otsus ei ole nõuetekohaselt põhjendatud, sest selle põhjendused/alused ei ole täpsed, ja seetõttu rikub see määruse nr 885/06 artikli 11 lõike 1 mõtet ja eesmärki.
                        
                     
         
               C –
            
            
               Suurendamine/kindla määraga korrektsioon – majandusaastateks 2009–2011
               
                           —
                        
                        
                           Rikutud on määruse nr 1290/2005 (3) artikli 31 lõiget 2 ja proportsionaalsuse põhimõtet ning AGRI/61 495/2002-REV1 on karistavat laadi, kuna võetud meetmed (st otsused) ei ole eesmärgi saavutamiseks sobivad ega vajalikud ja lähevad kaugemale sellest, mis on kõnealuse eesmärgi saavutamiseks vajalik, arvestades et Portugali ametivõimud juhinduvad arvutuste tegemisel komisjoni suunistest ja teevad seda pärast komisjoni otsust kohaldada kindla määraga korrektsiooni.
                        
                     
         
      (1)  Komisjoni 22. juuni 2015. aasta otsus, mille kohaselt Euroopa Liidu poolne rahastamine ei kata teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (ELT L 182, lk 39).
   
      (2)  Komisjoni 21. juuni 2006. aasta määrus (EÜ) nr 885/2006, millega nähakse ette nõukogu määruse (EÜ) nr 1290/2005 kohaldamise üksikasjalikud eeskirjad seoses makseasutuste ja teiste organite akrediteerimise ning EAGFi ja EAFRD raamatupidamisarvestuse kontrollimise ja heakskiitmisega (ELT L 171, lk 90).
   
      (3)  Nõukogu 21. juuni 2005. aasta määrus (EÜ) nr 1290/2005 ühise põllumajanduspoliitika rahastamise kohta (ELT L 209, lk 1).